**Iubirea**

*Lucian Cazacu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea nu e taină,

Iubirea-i realitate,

Iubirea nu-i defect

Iubind, e-o calitate.

Iubirea nu-i doar vorbă,

Iubirea demonstrează,

Iubirea nu defaimă,

Iubind, te onorează.

Iubirea nu dărâmă,

Iubirea construiește,

Iubirea nu-i povară,

Iubind, te împlinește.

Iubirea nu te vinde,

Iubirea nu obligă,

Iubirea nu renunță,

Iubind, ea te câștigă.

Iubirea nu ascunde,

Iubirea-i transparentă,

Iubirea te convinge,

Iubind, e suficientă.

Iubirea nu lovește,

Iubirea te alină,

Iubirea nu stă-n umbră,

Iubind, ești în lumină.

Iubirea nu condamnă,

Iubirea te ridică,

Iubirea nu e lașă,

Iubind, ești fără frică.

Iubirea te trimite,

Iubirea îți dă zel,

Iubirea te formează,

Iubind, semeni cu El.

Iubirea nu-i obstacol,

Iubirea-i drum deschis,

Iubirea-i un examen,

Iubind, tu ești admis.